১৯৫৮-৫৯ মৌসুম থেকে ১৯৭৫-৭৬ মৌসুম পর্যন্ত রমাকান্ত দেশাইয়ের প্রথম-শ্রেণীর খেলোয়াড়ী জীবন চলমান ছিল। নমনীয় দূরত্ব অতিক্রম করে প্রয়োজনীয় পেস সঞ্চালনপূর্বক বোলিং কর্মে অগ্রসর হতেন। ভারতীয় ফাস্ট বোলার হিসেবে ৫ ফুট ৪ ইঞ্চি উচ্চতার অধিকারী ছিলেন। এ কারণে তিনি "টিনি' ডাকনামে পরিচিতি পান।

রঞ্জী ট্রফি প্রতিযোগিতায় নিজস্ব প্রথম বছরেই ১১.১০ গড়ে ৭ খেলায় ৫০ উইকেট লাভের কৃতিত্ব প্রদর্শন করেন। অদ্যাবধি বোম্বে দলের পক্ষে রেকর্ড হিসেবে টিকে রয়েছে। তন্মধ্যে, সৌরাষ্ট্রের বিপক্ষে ৫/১০ ও ৬/২৮ লাভ করেছিলেন তিনি। ১৯৬০-৬১ মৌসুমের রঞ্জী ট্রফির চূড়ান্ত খেলায় রাজস্থানের বিপক্ষে বোম্বের জয়ী হওয়া খেলায় ৭/৪৬ ও ৪/৭৪ লাভ করেছিলেন। দুই বছর পর একই দলের বিপক্ষে চূড়ান্ত খেলায় প্রথম-শ্রেণীর ক্রিকেটে তার একমাত্র শতরানের ইনিংস খেলেছিলেন। ১০৭ রানের ঐ ইনিংসের কল্যাণে তার দল জয়লাভ করেছিল। ১৯৫৮-৫৯ মৌসুম থেকে ১৯৬৮-৬৯ মৌসুম পর্যন্ত ১১ বছরে বোম্বে দলের পক্ষে খেলে কখনো পরাজয়ের মুখোমুখি হননি।

আন্তর্জাতিক ক্রিকেট
অবসর
পাকিস্তানের মুখোমুখি
প্রথম-শ্রেণীর ক্রিকেট